बोलीं- सिंगल हूं, अभी काम पर फोकस करना चाहती हूं
Kisi Ka Bhai Kisi Ki Jaan Movie Promotion - Actress Pooja Hegde Speaks About Dating Rumours With Salman Khan. एक्ट्रेस पूजा हेगड़े इन दिनों अपनी अपकमिंग फिल्म किसी का भाई किसी की जान के प्रमोशन में बिजी हैं। इस बीच एक्ट्रेस ने अपने और सलमान के रिलेशनशिप रूमर्स पर चुप्पी तोड़ी और इस तरह की खबरों को गलत बताया है।
एक्ट्रेस पूजा हेगड़े इन दिनों अपनी अपकमिंग फिल्म किसी का भाई किसी की जान के प्रमोशन में बिजी हैं। इस बीच एक्ट्रेस ने अपने और सलमान के रिलेशनशिप रूमर्स पर चुप्पी तोड़ी और इस तरह की खबरों को गलत बताया है। सलमान और पूजा के रिलेशनशिप की खबरें तब सुर्खियों में आईं, जब भाईजान पूजा के भाई ऋषभ हेगड़े की शादी अटेंड करने मैंग्लोर पहुंचे थे।
मैं सिंगल हूं, मुझे अकेले रहना पसंद है
ईटाइम्स को दिए इंटरव्यू में जब पूजा ने सलमान के साथ उनके रिलेशनशिप रूमर्स पर सवाल किया है, तो उन्होंने कहा- ‘मैं इस बारे में क्या कहूं। मैं अपने बारे में रोज नई-नई बातें पढ़ती रहती हूं। मैं सिंगल हूं, मुझे अकेले रहना पसंद है। वाकई मैं अभी अपने करियर पर ध्यान दे रही हूं। मैं अलग-अलग शहरों में ट्रैवल करती रहती हूं, अभी मेरा लक्ष्य मेरा करियर है। मैं अब बैठकर इन रूमर्स पर ध्यान नहीं दे सकती, मैं इस बारे में क्या ही करूंगी?’
लॉकडाउन में फिल्म ऑफर हुई, तब इसका नाम अलग था
एनआई से बात करते हुए पूजा ने कहा- 'मुझे लॉकडाउन से पहले यह फिल्म ऑफर की गई थी। तब इस फिल्म का टाइटल अलह था। पहले साजिद नाडियाडवाला इस प्रोजेक्ट का हिस्सा थे और हमने पहले भी साउसफुल में साथ काम किया था।'
मोहनजोदड़ो देखकर सलमान इम्प्रेस हुए थे
मेरी फिल्म मोहनजोदड़ो देखने के बाद सलमान सर ने कहा कि हम साथ में जरूर कोई प्रोजेक्ट करेंगे, हम जरूर एक साथ काम करेंहे। तो ये फिल्म मुझपर बहुत अच्छी तरह फिट बैठती थी, क्योंकि फिल्म में मेरा किरदार एक तेलुगू लड़की का है। मेरे लिए अच्छा था क्योंकि मैंने तेलुगू फिल्मों में बहुत काम किया है। इसलिए किरदार मुझपर अच्छा लगता है। यह अच्छी बता है कि मुझे सलमान खान की फिल्म में इतना खास रोल करने का मौका मिला।
किसी का भाई किसी की जान 21 अप्रैल की रिलीज होगी
ईद के मौके पर भाईजान की फिल्म किसी का भाई किसी की जान बॉक्स ऑफिस पर दस्तक देने के लिए तैयार है। हाल ही में मेकर्स ने फिल्म का ट्रेलर रिलीज किया था, जिसे फैंस से मिक्स रिस्पॉन्स देखने को मिला हैं।
सलमान और पूजा के अलावा इस फिल्म में वेंकटेश दग्गुबाती, जगपति बाबू, शहनाज गिल, पलक तिवारी, विजेंद्र सिंह, राघव जुयाल, जस्सी गिल, भूमिका चावला और सिद्धार्थ निगम मुख्य भूमिकाओं में हैं।